Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Зоран Стојанов со службена легитимација број 28-0001, Снежана Михајловска со службена легитимација број 28-0008 и Мијалче Стојанов со службена легитимација број 28-0005, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Штип со седиште на ул.,, Партизанска,, бр. 31 А застапуван од В.Д.Директорот Виктор Горгиевски, со Записник ИП1 број 16-41 од 06.10.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021 , 294/2021, 99/22, 236/22 и 65/23) го донесе следното

**Р Е Ш Е Н И Е**

Се наредува на Виктор Горгиевски, В.Д. Директор на ЈУ Меѓуопштенски центар за социјална работа Штип (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1.Центарот во постапката за обезбедување на услугата лична асистенција по поднесено барање, да донесува решение за обезбедување на услугата по претходно извршен непосреден увид во домаќинството и на записник, да ја утврдува потребата од користење на услугата, согласно член 274 став 2 од Законот.

 **Рокот за извршување на изречената инспекциска мерка е од денот на приемот на решението и постојано**

 2.Стручниот работник во Центарот најмалку еднаш месечно, да одржува заеднички средби со корисникот, личниот асистент, координаторот и други релевантни лица и да составува записник за преземените активности , заради следење на реализација на индивидуалниот план и активности предвидени во Листата на активности за оставрување на услугата лична асистенција, согласно со член 106 од Законот и член 17 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

 **Рокот за извршување на изречената инспекциска мерка е од денот на приемот на решението и постојано**

 3.Центарот во предметот на корисникот на услугата на лична асистенција Д.З со решение број УП1 08-2195 од 07.08.2023 година, да обезбеди доказ дека нема склучено договор за доживотна издршка, односно покренало постапка за раскинување на склучен договор, односно да обезбеди имотен лист за корисникот од Агенција за катастар на недвижности, да изврши увид во домот и на записник, да констатира дека нема меѓусебни несогласувања и некомпатибилност меѓу корисникот и личниот асистент, согласност со член 77 став 1 и член 106 од Законот, член 3 став 2 и член 16 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019)

**Рокот за извршување на изречената инспекциска мерка изнесува 15 дена од приемот на решението**

 2. Раководното или друго овластено лице во Центарот, се задолжува веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки определени за отстранување на констатираните неправилности во работата на Центарот, согласно член 334 став 4 од Законот за социјалната заштита .

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Зоран Стојанов со службена легитимација број 28-0001, Снежана Михајловска со службена легитимација број 28-0008 и Мијалче Стојанов со службена легитимација број 28-0005, изврши вонреден инспекциски надзор над субјектот на инспекциски надзор, ЈУ Меѓуопштински центар за социјална работа Штип со седиште на ул.,,Партизанска,, бр.31А, Штип застапуван од В.Д.Директорот Виктор Горгиевски и состави Записник бр.16-41 од 06.10.2023 година, во кој се констатирани недостатоци и неправилности во постапката за обезбедување на услугата лична асистенција, а по поднесена иницијатива од анонимен подносител со број ИП1 16-41 од 05.09.2023 година за вршење на вонреден инспекциски надзор.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-41 од 12.10.2023 година

 Инспектори за социјална заштита:

 **Зоран Стојанов**

 **Снежана Михајловска**

 **Мијалче Стојанов**